projecte-aina/catalan_government_crawling huggingface dataset:
L'objectiu de la Cooperació territorial europea, emmarcada dins el Fons Europeu de Desenvolupament Regional, és fomentar la cooperació transfronterera, transnacional i interregional entre les regions de la UE, per al desenvolupament harmoniós, equilibrat i durable del conjunt del territori comunitari.
Dins d'aquest objectiu, les intervencions del FEDER es centren en les prioritats següents:
A. Cooperació transfronterera: realització d'activitats econòmiques, socials i mediambientals transfrontereres, a través d'estratègies comunes de desenvolupament sostenible.
B. Cooperació transnacional: establiment i desenvolupament de la cooperació transnacional, inclosa la cooperació bilateral entre les regions marítimes que no estiguin incloses en l'àmbit del punt anterior, mitjançant finançament de xarxes i accions que proporcionin un desenvolupament territorial integral.
L'objectiu d'aquest capítol és fomentar la cooperació i augmentar el grau d'integració territorial en les grans agrupacions de regions europees de la Comunitat (euroregions), mitjançant el finançament d'activitats de relació, d'intercanvi d'experiències, de creació de xarxes, d'estudis, de promoció conjunta en matèria econòmica, turística, cultural i mediambiental entre regions.
C. Cooperació interregional: potenciar l'eficàcia de la política regional i aconseguir la màxima eficiència de les polítiques de desenvolupament regional.
L'objectiu és fomentar la creació de xarxes entre interlocutors/ores de diverses regions per tal d'intercanviar idees i experiències, i treballar per a aconseguir la màxima eficiència de les polítiques de desenvolupament regional.
La finalitat de la política regional europea és reforçar la cohesió social, econòmica i territorial, reduint les diferències a nivell de desenvolupament existents entre els estats membres de la Unió Europea.
Un dels objectius prioritaris de la Comissió Europea, establerts per al període 2007-2013, és l'objectiu de competitivitat regional i ocupació que posa a disposició dels estats membres el repartiment dels recursos financers, d'acord amb criteris econòmics, socials i territorials.
El 7 de desembre de 2007, la Comissió va adoptar la Decisió per la qual s'aprova el Programa operatiu d'intervenció comunitària dels Fons Europeus de Desenvolupament Regional (FEDER) en el marc de l'objectiu de competitivitat regional i ocupació per a Catalunya, per al període de programació comprès entre l'1 de gener de 2007 i el 31 de desembre de 2013.
Les actuacions previstes en el Programa operatiu s'agrupen en cinc eixos:
El Departament participa en el Programa operatiu del FEDER amb les actuacions següents:
Medi ambient i prevenció de riscos
Recursos energètics i accessibilitat als serveis de transport
Eix 4 Desenvolupament sostenible local i urbà
El projecte preveu la realització de les obres necessàries per a la millora de la connectivitat per l'herpetofauna de l'Estany de la Cardonera i de l'Estany d'en Pous en dos trams de la carretera GI-602, del PK 5+500 al PK 6+000 i del PK 9+500 al PK 10+000, al municipi de Sant Climent Sescebes.
L'objectiu de les actuacions és portar a terme les obres necessàries per implantar les solucions per atenuar els atropellaments d'amfibis en aquest tram, donat l'elevat índex d'atropellament enregistrat.
El programa de cooperació INTERREG Europe (antic INTERREG IVC) té l'objectiu d'intercanviar experiències i coneixement amb la finalitat de millorar les polítiques de desenvolupament regional, i programes regionals europeus d'Inversió per al Creixement i l'Ocupació.
Cap de fila: Agència de Medi Ambient d'Aústria
Promoure les polítiques que recolzen sistemes de transport cap a una mobilitat sostenible dels nens a les escoles.
L'objectiu és l'intercanvi de bones pràctiques que es tradueixi en plans i polítiques regionals que promoguin la reducció de les emissions de carboni en els viatges de mobilitat escolar.
Avaluar els beneficis que es poden derivar d'implantar l'economia circular als sectors econòmics líders de Catalunya.
(Col·laboració ACCIO i Secretaria de Medi Ambient i Sostenibilitat).
Cap de fila: Regió de Lombardia
Intercanviar les millors pràctiques de polítiques de suport a la implantació de l'EMAS.
Aquest objectiu busca integrar al màxim l'EMAS en la legislació ambiental clau europea, nacional i regional com a una eina bàsica per a una economia circular i ecoinnovadora.
Cap de fila: Departament de Territori i Sostenibilitat.
Pretén aconseguir canvis en les polítiques europees de gestió dels aliments i lluitar contra el malbaratament alimentari.
L'objectiu d'aquest capítol és fomentar la cooperació i augmentar el grau d'integració territorial en les grans agrupacions de regions europees de la Comunitat (euroregions), mitjançant el finançament d'activitats de relació, d'intercanvi d'experiències, de creació de xarxes, d'estudis, de promoció conjunta en matèria econòmica, turística, cultural, mediambiental.
El programa europeu de cooperació transnacional MED permetrà fomentar l'activitat econòmica i el potencial logístic de la zona del Mediterrani.
Projecte Marie: Projecte liderat per la Secretaria d'Habitatge i Millora Urbana que pretén elaborar una estratègia de millora de l'eficiència energètica en el parc immobiliari existent als països mediterranis de la Unió Europea.
Projecte iFreigtMED-DC: El projecte està liderat per la Secretaria d'Infraestructures i de Mobilitat, i pretén potenciar el transport ferroviari de mercaderies al Corredor Mediterrani.
Projecte COM&CAP Marina-Med: Projecte liderat pel Departament de Presidència i el Departament de Territori i Sostenibilitat.
Es basa en la comunicació i capitalització de l'enfocament marítim integrat a la Mediterrània, de projectes de la convocatòria del programa MED, amb la seva difusió dels principals resultats.
Projecte URBAN EMPATY: En aquest projecte hi participa la Secretaria d'Habitatge i Millora Urbana, i es basa en l'eficiència del desenvolupament urbà sostenible de cooperació en l'espai mediterrani.
Projecte Paysmed: Aquest projecte té com a objectiu potenciar l'alta qualitat del paisatge com a clau per a la sostenibilitat i la competitivitat de les àrees urbanes
Projecte CREPUD MED: Aquest projecte, en què participa l'Institut d'Estudis Territorials, és un projecte de planificació urbana sostenible que té com a objectiu experimentar possibles respostes adequades als reptes i problemes de desenvolupament urbà, en termes de governança i de gestió de l'espai metropolità en el context mediterrani específic.
El Programa de Cooperación Territorial del Espacio Sud-oeste Europeu (SUDOE) té l'objectiu de contribuir al creixement i desenvolupament sostenible a la zona sud-oest dels estats membres: Espanya, França, Portugal i Gibraltar del Regne Unit, mitjançant projectes d'innovació, medi ambient, noves tecnologies de la informació i desenvolupament urbà sostenible.
PROJECTES EN ELS QUE PARTICIPA ELDEPARTAMENT DE TERRITORI I SOSTENIBILITAT COM A SOCI:
Projecte SUDEAU: Participació de l'ACA.
Té l'objectiu de la gestió local sostenible i participativa de l'aigua i els rius del sud-oest europeu.
L'objectiu d'aquest capítol és fomentar la creació de xarxes entre interlocutors/ores de diverses regions per tal d'intercanviar idees i experiències i treballar per a aconseguir la màxima eficiència de les polítiques de desenvolupament regional.
El programa Interreg IVC de cooperació interregional té l'objectiu de millorar l'eficàcia de les polítiques de desenvolupament regional i contribuir a la modernització econòmica i l'augment de la competitivitat d'Europa, mitjançant els agents locals i regionals en tota la UE per a intercanviar les seves experiències, coneixements i bones pràctiques.
Projecte R4R Regions for Recycling: En aquest projecte hi participa l'Agència de Residus de Catalunya.
El seu objectiu és millorar el reciclatge a través de l'intercanvi de bones pràctiques i comparació de resultats de recollida selectiva.
Projecte MITKE: Aquest projecte, en el qual participa l'Incasòl com a soci, pretén crear una plataforma i mecanismes per a la recopilació, intercanvi i transferències d'experiències, amb la finalitat de trobar i experimentar les millors solucions per a contribuir a la bona gestió de les "Business Areas" i dels parcs industrials (BAPIs) europeus.
Els principals programes en els quals ha participat el Departament de Territori i Sostenibilitat al llarg del període 2007-2013 són els següents:
POCTEFA és el Programa de Cooperació Territorial Espanya- França- Andorra 2007- 2013.
Aquest programa europeu pretén reforçar la integració econòmica i social de la zona transfronterera Espanya- França- Andorra.
Projecte OPCC: Aquest projecte està liderat per l'Oficina Catalana del Canvi Climàtic.
La Comunitat de Treball dels Pirineus ha impulsat l'Observatori Pirinenc del canvi climàtic.
PROJECTES EN ELS QUE PARTICIPA EL DEPARTAMENT COM A SOCI:
Projecte SISPYR: Aquest projecte, en el qual participa l'Institut Geològic de Catalunya com a cap de fila, te l'objectiu d'optimitzar l'adequació dels mitjans científics per a la preparació de la gestió de crisis sísmiques en l'espai pirinenc.
Projecte REHABITAT: En aquest projecte participa l'Agència de l'Habitatge de Catalunya i té l'objectiu de millorar la cohesió social i l'ecoeficiència, mitjançant la rehabilitació i el manteniment de l'habitatge social.
Projecte DINAFOREST: Participació per part de la Direcció General d'Ordenació del Territori i Urbanisme.
La finalitat és promoure una estructuració dels municipis propietaris de boscos i la dinamització dels boscos públics comunals del sud de França i Catalunya.
El Programa Conca Mediterrània de l'Instrument Europeu de Veïnatge estableix el marc per a la implementació d'activitats de cooperació transfronterera en el context de la Política Europea de Veïnatge, en complement dels esforços realitzats en el marc del Partenariat Euro-Mediterrani.
L'objectiu del programa radica en desenvolupar una àrea de pau, estabilitat, prosperitat, i bon veïnatge entre els països mediterranis de la UE i altres països mediterranis no pertanyents.
Projecte RELS: Aquest projecte el lidera l'Agència de l'Habitatge de Catalunya com a cap de fila, té com a objectiu millorar els resultats tèrmics i energètics dels habitatges mediterranis a través de la promoció d'energies renovables i la millora de l'eficiència energètica dels edificis i dels seus equipaments.
El programa de cooperació transnacional MED permetrà fomentar l'activitat econòmica i el potencial logístic de la zona del Mediterrani
Es tracta d'un projecte horitzontal, i té l'objectiu d'unificar els principals resultats dels diferents projectes modulars aprovats en el Programa MED.
Millorar les mesures i els plans de mobilitat urbana sostenible a la Mediterrània.
Direcció General de Transports i Mobilitat (Partner associat)
Cap de fila: Ajuntament de Màlaga
Promoure la ruta ciclista mediterrània per al turisme litoral sostenible (Ruta Eurovelo)
Es tracta d'un projecte modular
Direcció General d'Infraestructures de Mobilitat (Partner associat)
Promoure la preservació de la biodiversitat davant dels plàstics en àrees mediterrànies marines protegides.
Agència Catalana de Residus/ SCP-RAC
Promou mesures per afrontar les escombraries marines i aconseguir els seus objectius de conservació de les Mediterranean MPAs (àrees marines protegides de la Mediterrània)
Reforçar la capacitat de les administracions públiques a nivell regional i municipal, per millorar l'eficiència energètica dels edificis públics a la zona mediterrània.
Cap de fila: Secretaria d'Hàbitat Urbà i Territori
Creació d'un sistema d'avaluació de la sostenibilitat d'àrees urbanes de la Mediterrània.
El resultat final permetrà identificar les àrees urbanes que són d'intervenció prioritària per baixa sostenibilitat.
Concretament es realitzaran actuacions de millora morfològica del sistema dunar del àmbit del projecte, consistents en la retirada de runa i escombraries superficials; la descompactació de sòl, inclòs selecció, l'enderroc de petites estructures; el canvi d'ubicació de troncs abocats pel mar a la platja; el trasllat de sorra acumulada dins de l'àmbit de les dunes d'una a altra ubicació; i la confecció i ubicació d'elements generadors de dunes.
L'àmbit objecte d'estudi es localitza a les costes baixes de les comarques de l'Alt Empordà i el Baix Empordà, a la demarcació de Girona, en dos àmbits separats entre sí per les elevacions del Montgrí.
Un primer àmbit correspon a la costa baixa del golf de Roses, als termes de Castelló d'Empúries (Platges de la Rovina i de can Comes) i de Sant Pere Pescador (platja de Sant Pere Pescador).
El segon àmbit correspon al litoral del golf de Pals, als termes municipals de Torroella de Montgrí (platja de la Fonollera) i de Pals (platges del Grau i de Pals).
El projecte comprèn actuacions de millora ecològica i paisatgística que consisteixen en la revegetació mitjançant hidrosembres de les superfícies afectades pels treballs de restitució dels sistema del terciari tou; i de la restitució de la plantació lineal de ribera situada al llarg del camí perimetral, concretament a l'entrada del sistema de tractament terciari, una vegada passat el pont de la Vallmanya.
Fomentar la gestió, protecció i manteniment del sòl, d'espais naturals i la seva biodiversitat, en particular els protegits, incloent mesures per pal·liar els problemes d'erosió, salinització, desertificació, desforestació i baix nivell de matèria orgànica en el sòl
El projecte preveu la millora ambiental de l'entorn i la làmina d'aigua del port natural de l'Estany al terme municipal de l'Ametlla de Mar.
L'actuació consisteix en la millora ecològica i paisatgística a l'entorn de l'Estany Gros, que comprenen la demolició de construccions, amarres i accessos, la retirada de material guanyat a l'estany i altres restes de construcció, la recuperació de la zona humida, amb l'objectiu d'introduir espècies com el fartet o el samaruc, la neteja del fons de l'Estany Gros, de petites embarcacions i dels llastres, la col·locació de boies de fondeig ecològic, l'eliminació d'espècies al·lòctones invasores, execució de plantacions i manteniment i restauració de petita edificació de pedra al costat de l'Estany Gros.
També està previst integrar i millorar de l'actual carretera d'accés a la platja, mitjançant la integració i millora de l'actual carretera d'accés, la construcció d'un nou gual, la recol·locació d'escullera, execució de plantació en escullera, la col·locació de sistemes per impedir l'accés d'embarcacions a l'Estany Gros i la construcció d'un pas sec sobre la zona no inundada de l'Estany Gros i adaptació del GR 92.
Quan a la millora de la platja de l'Estany es procedirà a la neteja de la sorra de la platja, descompactació i cribratge, anivellació i redistribució de la sorra i graves, col·locació de cordó de dissuasió del pas per evitar l'aparcament a la platja i execució de plantació i manteniment.
La protecció i el restabliment de la biodiversitat i del sòl i el foment dels serveis dels ecosistemes, inclusivament a través de Natura 2000 i d'infraestructures ecològiques.
Fomentar la gestió, protecció i manteniment del sòl, d'espais naturals i la seva biodiversitat, en particular els protegits, incloent-hi mesures per a pal·liar els problemes d'erosió.
Adequació ambiental port Estany (Ametlla de Mar)
L'objectiu d'aquesta operació és el foment del turisme sostenible a les comarques del Ripollès i la Garrotxa mitjançant la construcció de nous trams de vies ciclistes.
D'acord amb això, s'inclouen actuacions a la via ciclista del Ter (tram: Sant Joan de les Abadesses-colònia Llaudet; Camprodon-Llanars) i al parc de la Zona Volcànica de la Garrotxa a Santa Pau (Via per a vianants i ciclistes a la ctra. GI-524, Santa Pau).
Amb les actuacions a la via ciclista del Ter es pretén donar continuïtat a la ruta del Ferro (tram ja existent entre Ripoll i Sant Joan de les Abadesses) fins al municipi de Setcases, al Ripollès.
En una primera fase, però, les actuacions es concentren en el tram Sant Joan de les Abadesses – Llanars.
El conjunt de les obres es farà en dos trams:
Sant Joan de les Abadesses-colònia Llaudet, que donarà continuïtat a la via verda existent entre Ripoll i Sant Joan de les Abadesses.
Camprodon-Llanars, que té un component addicional de mobilitat quotidiana.
La via per a vianants i ciclistes de Santa Pau pretén connectar la urbanització de Can Blanc i l'àrea d'aparcament de Can Serra amb l'àrea d'aparcament del volcà de Santa Margarida, passant per la urbanització de Can Xel, seguint el recorregut de la GI-524 en una zona d'alta concentració de visitants de la Zona Volcànica de la Garrotxa.
La conservació, la projecció, el foment i y el desenvolupament del patrimoni natural i cultural
Protecció, desenvolupament i promoció de les àrees naturals, en particular de les d'interès turístic.
El projecte comprèn les actuacions necessàries per a la construcció d'un edifici de gàbies pel centre de recuperació de fauna annex a les instal·lacions del Parc Natural dels Aiguamolls de l'Empordà.
Aquest centre de recuperació de fauna té l'objectiu d'atendre els rescats de fauna que es donin en l'àmbit del Parc Natural dels Aiguamolls de l'Empordà i d'altres espais naturals pròxims inclosos a Xarxa Natura 2000 així com a la totalitat de la fauna protegida de les comarques gironines.
Aquesta atenció inclou la recuperació dels exemplars i el posterior alliberament de nou a la natura.
Fomentar la gestió, protecció i manteniment del sòl, d'espais naturals i la seva biodiversitat, en particular els protegits, incloent mesures per pal·liar els problemes d'erosió, salinització, desertificació, desforestació i baix nivell de matèria orgànica en el sòl
El projecte preveu la realització de les obres necessàries per reforçar, recuperar i valoritzar la funcionalitat de camins ramaders del Perelló mitjançant la restauració i creació de basses associades a aquests camins de manera que s'incrementi el nombre i superfície de punts d'aigua importants per a la biodiversitat, i potenciar alhora la configuració espacial en xarxa d'aquestes basses.
El barri de Can Jofresa està situat a Terrassa, a la comarca del Vallès Occidental (Província de Barcelona).
L'objectiu de l'operació és millorar l'eficiència energètica, que comportarà una millora tèrmica als veïns, de 7 edificis plurifamiliars de tipologia tipus torre al barri esmentat.
L'actuació tindrà diverses fases:
Millorar l'eficiència energètica i reducció de emissions de CO 2 en la edificació y en las infraestructures i serveis públics.
L'objecte principal de l'operació és millorar l'eficiència energètica a les estacions de les línies metropolitanes de Ferrocarrils de la Generalitat de Catalunya, mitjançant la instal·lació de llums LED, substituint el sistema tradicional d'il·luminació per aquesta nova tecnologia.
El projecte preveu el canvi d'enllumenat en 30 estacions del total de 80 existents a les línies Metropolitanes (Barcelona- Vallès i Llobregat- Anoia) prioritzant les que tenen un major impacte en estalvi energètic.
L'operació busca aconseguir un estalvi energètic rellevant en l'energia que es destina actualment a la il·luminació de les estacions, i en conseqüència també un estalvi econòmic important.
L'actuació consisteix en el subministrament i instal·lació de lluminàries de tecnologia LED als ports de Blanes, Sant Feliu de Guíxols, Palamós, l'Estartit, l'Escala, Roses, El Port de la Selva i Llançà.
L'objectiu principal d'aquesta actuació és adaptar les instal·lacions d'enllumenat existent, als nous sistemes actuals, per tal d'aconseguir reduir despesa energètica, reduir despeses de manteniment, millora de les característiques cromàtiques, i en general millora de la seguretat i habilitació dels espais portuaris per a la seva utilització durant la nit.
L'objectiu d'aquesta operació és el foment de la mobilitat sostenible, principalment la mobilitat quotidiana, mitjançant la construcció de nous trams de vies ciclistes d'àmbit intermunicipal que permetin la millora de les comunicacions entre el centre dels nuclis de població amb les principals infraestructures de transport, com és el cas de les estacions de ferrocarril.
També s'inclou una actuació que dona continuïtat a un itinerari existent per a vianants i ciclistes entre l'Hospital de Bellvitge i el Prat de Llobregat i enllaça amb els camins de la llera del Llobregat a través del viaducte de la C-31 mitjançant la seva ampliació.
D'acord amb això, s'inclouen en aquesta operació les actuacions següents:
- Via ciclista a la carretera BV-5301 de Santa Maria de Palautordera a l'estació de tren.
- Via ciclista a la carretera GI-552 de Breda a l'estació de tren de Riells i Viabrea-Breda.
- Ampliació del viaducte a la C-31 sobre el riu Llobregat.
Foment d'estratègies de reducció del carboni per a tot tipus de territori, especialment les zones urbanes, inclòs el foment de la mobilitat urbana multimodal sostenible i les mesures d'adaptació amb efecte de mitigació.
Foment de la mobilitat urbana sostenible: transport urbà net, transport col·lectiu, connexió urbana-rural, millores de la xarxa viària, transport ciclista, de vianants, mobilitat elèctrica, desenvolupament de sistemes de subministrament d'energies netes
L'operació objecte de la present memòria és l'execució i posada en marxa de les obres d'accessibilitat, seguretat, i control d'accessos del tram II de les línies L9/L10 del metro de Barcelona a les estacions de Zona Universitària, Torrassa, Collblanc, Gornal, Foc i Foneria incloses en aquest tram.
Aquesta operació en concret, afecta tant a estacions incloses en el tram comú de l'L9/L10 (Zona Universitària, Torrassa, Collblanc, Gornal) com a estacions del ramal segregat de L'10 (Foc i Foneria).
Hi ha incloses diverses actuacions:
L'operació objecte de la present actuació és l'execució i posada en marxa de les obres de senyalització, comunicació i energia del tram II de les línies L9/L10, entre Polígon Pratenc (Zona Franca) i la Zona Universitària.
El pla de treball per actuacions inclou:
1- Projecte i obra Automatic Tren Control (ATC), senyalització i Post de Comandament Central (PCC): (Monitorització i control centralitzat de les instal·lacions i dependències de la línia que permet garantir la circulació i de trens en mode automàtic, controlar i gestionar el servei)
3- Sistema de telecomunicació SET's i SER's i distribució d'energia: (Subministrament elèctric o sistema d'alimentació elèctrica per a les instal·lacions ferroviàries i no ferroviàries de la línia)
Foment d'estratègies de reducció del carboni per a tot tipus de territori, especialment les zones urbanes, inclòs el foment de la mobilitat urbana multimodal sostenible i les mesures d'adaptació amb efecte de mitigació.
Foment de la mobilitat urbana sostenible: transport urbà net, transport col·lectiu, connexió urbana-rural, millores de la xarxa viària, transport ciclista, de vianants, mobilitat elèctrica, desenvolupament de sistemes de subministrament d'energies netes.
Ubicada a l'estació intermodal soterrada de la línia d'alta velocitat Madrid- Barcelona- frontera francesa, la nova infraestructura impulsarà la intermodalitat.
Pretén vincular el ferrocarril i l'autobús, i permet desplegar el transport públic a l'àrea de Girona en tota la seva potència.
Els usuaris accediran a la nova terminal d'autobusos a través del vestíbul de l'estació intermodal situat en superfície.
Els autobusos disposaran d'un accés únic i exclusiu, mitjançant una rampa al carrer situat al sud, a la plaça d'Europa.
Foment d'estratègies de reducció del carboni per a tot tipus de territori, especialment les zones urbanes, inclòs el foment de la mobilitat urbana multimodal sostenible i les mesures d'adaptació amb efecte de mitigació.
Foment de la mobilitat urbana sostenible: transport urbà net, transport col·lectiu, connexió urbana-rural, millores de la xarxa viària, transport ciclista, de vianants, mobilitat elèctrica, desenvolupament de sistemes de subministrament d'energies netes.